Document ID: 31995R2702

ΚΑΝΟΝΙΣΜΟΣ (ΕΚ) αριθ. 2702/95 ΤΗΣ ΕΠΙΤΡΟΠΗΣ της 22ας Νοεμβρίου 1995 για τροποποίηση του κανονισμού (ΕΚ) αριθ. 1488/95 όσον αφορά τους όρους υποβολής αιτήσεως πιστοποιητικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 26 παράγραφος 11,
Εκτιμώντας:
ότι, για να αποφευχθούν υπερβολικές αιτήσεις πιστοποιητικών με προκαθορισμό της επιστροφής, που αναφέρονται στο άρθρο 3 του κανονισμού (ΕΚ) αριθ. 1488/95 της Επιτροπής της 28ης Ιουνίου 1995 σχετικά με τις λεπτομέρειες εφαρμογής των επιστροφών κατά την εξαγωγή στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΚ) αριθ. 2349/95 (4), πρέπει να περιορισθεί η συνολική ποσότητα που μπορεί να ζητήσει ένας επιχειρηματίας για κάθε προϊόν επί ποινή απόρριψης των αιτήσεων ως απαραδέκτων 7 ότι, στην περίπτωση πιστοποιητικών χωρίς προκαθορισμό της επιστροφής, που αναφέρονται στο άρθρο 5 του προαναφερθέντος κανονισμού, η προθεσμία μιας εργάσιμης ημέρας για την κατάθεση της αίτησης πιστοποιητικού απεδείχθη υπερβολικά σύντομη και, επομένως, χρειάζεται να επιμηκυνθεί 7 ότι, εξάλλου, κατά την υλοποίηση του νέου αυτού καθεστώτος, προβλέφθηκε ότι η αίτηση πιστοποιητικού θα πρέπει να συνοδεύεται από σύσταση εγγύησης 7 ότι, εντούτοις, η απαίτηση αυτή φαίνεται ότι δεν είναι πλέον απαραίτητη 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1488/95 τροποποιείται ως εξής:
1. Στο άρθρο 3, προστίθεται η ακόλουθη νέα παράγραφος 4:
«4. Οι αιτήσεις πιστοποιητικών που υποβάλλονται από έναν επιχειρηματία για ένα προϊόν δεν μπορούν συνολικά να αφορούν ποσότητα ανώτερη από αυτή που προβλέπεται για το προϊόν αυτό κατά τη διάρκεια της σχετικής περιόδου χορήγησης.
Σε περίπτωση μη τήρησης του όρου αυτού, το κράτος μέλος απορρίπτει όλες τις αιτήσεις του επιχειρηματία για τη σχετική περίοδο χορήγησης και για το σχετικό προϊόν.»
2. Στο άρθρο 5:
α) στην παράγραφο 2, οι όροι «εργάσιμη ημέρα μετά τη σύνταξη της διασάφησης εξαγωγής των προϊόντων» αντικαθίστανται από τους όρους «την πέμπτη εργάσιμη ημέρα μετά την αποδοχή της διασάφησης εξαγωγής των προϊόντων» 7 β) η παράγραφος 3 διαγράφεται 7 γ) στην παράγραφο 5 τελευταίο εδάφιο οι όροι «και οι εγγυήσεις αποδεσμεύονται» διαγράφονται.
3. Το άρθρο 8 πρώτη περίπτωση αντικαθίσταται από το ακόλουθο κείμενο:
«- τις ποσότητες, για τις οποίες έχουν ζητηθεί πιστοποιητικά, με προκαθορισμό ή όχι της επιστροφής, με εξαίρεση τις ποσότητες που αφορούν τις αιτήσεις που έχουν απορριφθεί κατ' εφαρμογή του άρθρου 3 παράγραφος 4 ή, ενδεχομένως, τη μη υποβολή αιτήσεων,».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Νοεμβρίου 1995.

Labels: 10
12
3
17